PATVIRTINTA

 Kauno lopšelio-darželio „Naminukas“

 direktoriaus 2020m. gegužės 14 d.

 įsakymu Nr. V-26

**VAIKŲ UGDYMO IR PRIEŽIŪROS ORGANIZAVIMO TVARKA**

**KAUNO LOPŠELYJE - DARŽELYJE „NAMINUKAS“**

1. Ši vaikų ikimokyklinio ir priešmokyklinio ugdymo ir priežiūros organizavimo tvarka Kauno lopšelyje-darželyje „Naminukas“(toliau – Įstaiga) galioja nuo 2020 m. gegužės 18 dienos iki gegužės 31 dienos.

2. Vaikai į ikimokyklinio ugdymo Įstaigą priimami tik įvertinus abiejų vaiko tėvų (įtėvių, globėjų) pateiktą ugdymo įstaigai prašymą (raštu arba žodžiu) ir užpidytą deklaraciją.

3. Vaikams teikiamas ugdymas įstaigoje arba nuotolinis ugdymas vaikams, kurie nelanko įstaigos pagal poreikį ir susitarimą su pedagogu.

4. Lankančio įstaigą vaiko tėvai (įtėviai, globėjai) (toliau - tėvai) už lopšelį-darželį moka įprastine tvarka. Tėvai, kurie neveda vaikų už darželį nemoka, tėvų prašymai nereikalingi.

5. Vaikus į Įstaigą atveda ir pasiima tėvai. Tik itin išskirtinais atvėjais dėl vaiko atvėdimo/atsiėmimo, aptarus su įstaigos vadovu ir pasirašius atitinkamus dokumentus, gali būti leidžiama atvesti/pasiimti kitiems asmenims .

6. Visų grupių darbo laikas 7.30 -18.00.

7. Iš įstaigos veikiančių 10 grupių, ugdymas bus organizuojamas 9 grupėse (atsižvelgiant į tėvų apklausą ir vaikų lankymo poreikį iki birželio 1d. uždaroma Lopšelio ,,Viščiukų” grupė. Vaikučiai perkeliami į lopšelio “Ežiukų” ir “Kačiukų” grupes (perkeliamų ugdytinių šeimoms bus pranešta į kokią grupę bus perkelti vakai iki 2020-05-15).

8. Į Įstaigą gali būti vedami ir priimami tik sveiki vaikai, kuriems nepasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių.

9. Tėvai, atlydintys ir pasiimantys vaikus, privalo:

9.1. dėvėti nosį ir burną dengiančias priemones (veido kaukes, respiratorius ar kitas priemones), vienkartines pirštines; visuomet su savimi turėti savo rašymo priemonę (jei prireiktų pasirašyti dokumentus ar pan.);

9.2. griežtai draudžiama neštis iš namų žaislus, maistą ar kt. daiktus (išskyrus vandens gertuves, vienkartines servetėles ir pan. pobūdžio individualios higienos priemones);

9.3. vaikus pravesti pro vienus pagrindinius įstaigos vartelius;

9.4. leisti prie vartelių specialistui (įstaigos paskirtam darbuotojui) pamatuoti vaiko temperatūrą nuotoliniu termometru;

9.5. jei vaikas susijaudinęs, verksmingas, tėvai turi atsitraukti, nuraminti vaiką ir dar kartą pabandyti pasimatuoti temperaturą;

9.6. temperatūros matavimui lauke (dėl tikslumo ir patogumo sudarytos pavėsinės, atitinkamos patalpos matavimui, palankios sąlygos);

9.7. įėję į Įstaigos (tik grupei skirtą tambūrą) tėvai privalo dezinfekuoti savo rankas;

9.8. tambūruose atvestus vaikus tėvai perduos mokytojų padėjėjoms, (mokytojos padėjėja lauks ugdytinių, vaikus palydės į grupę, tuo metu tėvai paliks jau pasirašytą deklaraciją (arba pasirašys prie stalo paliktas deklaracijas), itin svarbias pastabas apie vaiką perduos telefonu auklėtojai; ramiai išeis iš įstaigos;

9.9. tėvams į grupes eiti arba vaikščioti po įstaigos koridorius draudžiama. Be to, draudžiama tėvams, tėvams su vaikais vaikščioti po įstaigos teritoriją, naudotis vaikų žaidimų įrengimais.

**9.10. kadangi įstaigai nebus paskirtas kiekvienai dienai visuomenės sveikatos specialistas, konkrečiam ir profesionaliam vaikų patikrinimui, šią funkciją atliks įpareigoti tik pačias svarbiausias medicinines paslaugas galintys suteikti asmenys (mokytojas, mokytojo padėjėjas, administracijos darbuotojai, ar pan.);**

**9.11. vaikus į staigą privalo atvesti nuo 7.30val. iki 8.30 ir pasiimti nuo 16.30 iki 17.30 val. (tai susiję su vaikų temperatūros matavimu)**

9.12. pasiimti vaikus iš darželio tėvai galės iš lauko per 2-4 m. atstumą; esant blogam orui priėjus prie įstaigos tambūro durų paskambinti auklėtojai telefonu ir laukti laiptinėje (ties pirmo ir antro aukšto laiptinės aikštelėje; lopšelio grupėse ties lauko durimis) kol vaikutis išeis lydimas mokytojos arba mokytojos padėjėjos.

9.13. tėvai, kilus įtarimui , kad vaikui pasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių, privalo nedelsiant telefonu informuoti įstaigos visuomenės sveikatos specialistą ir kreiptis į vaiką gydantį šeimos gydytoją.

10. Išeinant, ties įstaigos varteliais vaikui pakartotinai bus matuojama temperatūra.

11. Kiekvieną dieną atvedus vaiką į Įstaigą visuomenės sveikatos specialistas (arba paskirtas darbuotojas) privalo matuoti kūno temperatūrą ir paklausti vaiką atvedusių tėvų ar vaikas, kiti kartu gyvenantys šeimos nariai neturi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.). Vaiko kūno temperatūros rodmenis ir kitą su sveikata susijusią informaciją, visuomenės sveikatos specialistas (arba paskirtas darbuotojas) pažymi sveikatos būklės vertinimo žurnale.

12. Jeigu su vaiku kartu gyvenantys šeimos nariai turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.), vaikas į Įstaigą nepriimamas.

13. Visuomenės sveikatos specialistas (arba paskirtas darbuotojas) vaiko kūno temperatūrą matuoja ir jį išleidžiant į namus, pažymi sveikatos būklės vertinimo žurnale.

14. Visą darbo dieną visuomenės sveikatos specialistas (dirbs tik vieną dieną per savaitę) budi savo kabinete. Vaikui sunegalavus, grupės auklėtojas atveda vaiką į visuomenės sveikatos specialisto kabinetą, kur pamatuojama temperatūra, įvertinama vaiko sveikatos būklė ir informuojami vaiko tėvai. Kol atvyks tėvai, vaikas pasilieka visuomenės sveikatos specialisto kabinete.

15. Prieš pradedant vaikų priėmimą Įstaiga turi būti pasirengusi įgyvendinti Sveikatos apsaugos ministro – valstybės lygio ekstremaliosios situacijos valstybės operacijų vadovo rekomendacijas:

• šalia įėjimų į įstaigą ir patalpas sudaryti galimybes rankų dezinfekcijai, gerai matomoje vietoje pakabinti rankų dezinfekcijai skirtas priemonės;

• šalia įėjimų į įstaigą ir patalpas pakabinti informaciją apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

• priežiūros paslaugų teikimo vietoje būtų sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo);

• vienam vaikui priežiūros paslaugų teikimo patalpose skirti ne mažesnį kaip 4 kv. m. plotą (neįskaičiuojamos tualetų, prausyklų, virtuvėlių ir kitos pan. erdvės);

• patalpų aplinką valyti atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu

16. Ikimokyklinių įstaigų darbuotojai privalo:

• pateikti deklaraciją;

• kiekvieną dieną pasimatuoti kūno temperatūrą iškart atvykus į darbą, ją registruotis darbuotojų sveikatos būklės žurnale;

• vykdantys vaikų priėmimą į įstaigą dėvėti nosį ir burną dengiančias apsaugos priemones;

• vaikų priežiūrą vykdyti ne didesnėmis kaip 10 asmenų grupėms;

• maksimaliai laikytis grupių izoliacijos principo: darbuotojai turi tą pačią dieną dirbti tik vienoje grupėje, o vaikai nuolatos turi lankyti tą pačią grupę;

• grupės veiklą vykdyti taip, kad būtų išvengta skirtingas grupes lankančių vaikų kontakto tiek patalpose, tiek lauke;

• pasinaudojus lauko įranga ją dezinfekuoti per dieną 1 kartą;

• neorganizuoti bendrų veiklų kelioms vaikų grupėms;

• pasireiškus viršutinių kvėpavimo takų ligų, ūmių žarnyno infekcijų ir kt. susirgimų požymiams (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant nusišalinti nuo darbo.

**Pastaba: kai kurie nurodyti punktai gali keistis, atsižveliant į realią kiekvienos dienos situaciją ir aplinkybes.**